బంజారాహిల్స్: మద్యం మత్తులో పోలీసులను చితకబాదిన మహిళ WATCH LIVE TV
థ్రిల్లింగ్ విక్టరీ: 14 ఏళ్ల క్రితం పాక్ గడ్డపై ఇదేరోజు..!
క్రికెట్‌లో కొన్ని విజయాలు మరపురాని జ్ఞాపకాలు. ఎన్నాళ్లైనా.. ఎన్నేళ్లైనా ఆ జ్ఞాపకాలు అలానే ఉండిపోతాయి. అలాంటి వాటిలో ఇదీ ఒకటి.
TNN | Updated:
Mar 14, 2018, 11:30AM IST
క్రికెట్&zwnj;లో కొన్ని విజయాలు మరపురాని జ్ఞాపకాలు. ఎన్నాళ్లైనా.. ఎన్నేళ్లైనా ఆ జ్ఞాపకాలు అలానే ఉండిపోతాయి. అలాంటి వాటిలో ఇదీ ఒకటి. సాధారణంగా పాకిస్థాన్&zwnj;తో మ్యాచ్ అంటే ప్రతి భారతీయుడికి రోమాలు నిక్కబొడుస్తాయి. భారత్, పాకిస్థాన్ మ్యాచ్ రోజు భారత క్రికెట్ అభిమానులు వేరే వ్యాపకం పెట్టుకోరంటే అతిశయోక్తికాదు. ఆ రోజున భారత క్రికెట్ అభిమానులంతా టీవీలకు అతుక్కుపోతారు. భారత్, పాక్ మ్యాచ్&zwnj;లో ఉన్న మజా అలాంటిది మరి. వాస్తవానికి ఇప్పటి కన్నా ఒకప్పటి భారత, పాక్ అభిమానులే దాయాదుల పోరును బాగా ఎంజాయ్ చేశారు.
అది 2004వ సంవత్సరం. 15 ఏళ్ల తరవాత పాకిస్థాన్ గడ్డపై భారత్ ఆడుతున్న ద్వైపాక్షిక సిరీస్ అది. సాధారణంగా విపరీతమైన క్రేజ్ వచ్చింది. ఐదు వన్డేల ఫ్రెండ్&zwnj;షిప్ సిరీస్&zwnj;లో భాగంగా తొలి వన్డే సరిగ్గా ఇదే రోజున అంటే మార్చి 13న కరాచీలో ప్రారంభమైంది. తొలుత బ్యాటింగ్ చేసిన భారత బ్యాట్స్&zwnj;మన్ చెలరేగిపోయారు. ముఖ్యంగా ఓపెనర్ వీరేంద్ర సెహ్వాగ్ వీర విహారం చేశాడు. 57 బంతుల్లో 79 పరుగులు చేసి భారత్&zwnj;కు శుభారంభాన్ని ఇచ్చాడు. మిస్టర్ డిపెండబుల్ రాహుల్ ద్రవిడ్ (99) కీలక ఇన్నింగ్స్ ఆడాడు. మహ్మద్ కైఫ్ (46), కెప్టెన్ సౌరవ్ గంగూలీ (45), సచిన్ టెండూల్కర్ (28) రాణించడంతో నిర్ణీత 50 ఓవర్లలో భారత్ 7 వికెట్ల నష్టానికి 349 పరుగుల భారీ స్కోరు సాధించింది.
భారీ ఛేజింగ్&zwnj;తో బరిలోకి దిగిన పాకిస్థాన్ గెలిచినంత పనిచేసింది. భారత అభిమానులకు చెమటలు పట్టించింది. ఆఖరి బంతి వరకు హోరాహోరీగా సాగిన మ్యాచ్&zwnj;లో భారతే విజేతగా నిలిచింది. పాక్ కెప్టెన్ ఇంజమాముల్ హక్&zwnj; (122) కదంతొక్కాడు. ఇతనికి తోడు మహ్మద్ యూసఫ్ (73), యూనిస్ ఖాన్ (46), అబ్దుల్ రజాక్ (27), ఇమ్రాన్ ఫర్హాత్ (24) రాణించడంతో ఓ దశలో పాక్ గెలిచేలానే కనిపించింది. ఆఖరి ఓవర్లో పాక్ విజయానికి 9 పరుగులు మాత్రమే అవసరం కావడంతో అంతా పాక్&zwnj;దే విజయం అనుకున్నారు. అయితే ఆశిష్ నెహ్రా బంతితో మాయ చేశాడు.
0, 1, 0, 1, 1 గణాంకాలతో నెహ్రా ఐదు బంతులు పూర్తి చేశాడు. ఇక ఆఖరి బంతికి ఆరు పరుగులు కొట్టాలి. క్రీజులో మొయిన్ ఖాన్ ఉన్నాడు. ఒకటే ఉత్కంఠ. ఆఖరి బంతిని భారీ షాట్ ఆడబోయిన మొయిన్ లాంగ్ ఆన్&zwnj;లో జహీర్&zwnj;ఖాన్ చేతికి చిక్కాడు. అంతే భారత ఆటగాళ్ల ఆనందానికి అవధుల్లేవు. అటు పాక్ ఆటగాళ్ల నోట మాటలేదు. ఉత్కంఠ పోరులో భారత్ 5 పరుగుల తేడాతో గెలిచింది. పాకిస్థాన్ 50 ఓవర్లలో 8 వికెట్ల నష్టానికి 344 పరుగులు చేసింది. ఈ సిరీస్&zwnj;ను భారత్ 3-2 తేడాతో గెలుచుకుంది.
 
Telugu News App ఏపీ, తెలంగాణకు సంబంధించిన లేటెస్ట్ అప్‌డేట్స్‌, జాతీయ, అంతర్జాతీయ, ఎడ్యుకేషన్, బిజినెస్, సినిమా, ఆధ్యాత్మికం, స్పోర్ట్స్, వైరల్ కథనాల కోసం తెలుగు సమయం యాప్‌ను డౌన్‌లోడ్ చేసుకోండి.